  Алёна Григорьева Пичи Пурга ёросысь Шупшади (Малая Уча) гуртын улӥсь школьникъёс понна автобуслы дугдылонни кылдытыны малпало. Со сярысь вераз Удмуртилэн тӧроезлэсь ужзэ огдырлы быдэсъясь Александр Бречалов. Та дыре Шупшадиын 15 дышетскисьёс уло, ваньзы соос мукет гуртын интыяськем школае автобусэн ветло. Пиналъёсты берен гуртазы вайыса, дугдылонни но пыдын ветлӥсьёс понна переход ӧвӧлтэмен, автобус мултэс 12 иськемез котыр ортчоно луэ, собере гинэ нылпиосты сюреслэн мукет палаз радъям дугдылонние васькытыны быгатэ.  Али отын васькытъян площадка, выжон инты но сюрес пусъёс юнматыны медо. Озьы дышетскисьёслэсь гуртэ вуон дырзэс ичиятыны луоз. Тегъёс: Удмуртия нылпиос школаос ПичиПурга Мерлык  